സിനിമാ ഇന്ഡസ്ട്രിയില് ആരുടെ പേരിലും അറിയപ്പെടാന് താല്പര്യമില്ലെന്നു അര്ഥന ബിനു മുദ്ദുഗൗ എന്ന സിനിമയിലൂടെ മലയാളത്തില് നായികയായ നടിയാണ് അര്ഥന ബിനു. തനിക്ക് എതിരെയുള്ള വ്യാജ വാര്ത്തകളില് പ്രതികരിച്ച് രംഗത്ത് എത്തിയിരിക്കുകയാണ് അര്ഥന ബിനു. മോശമാക്കി ചിത്രീകരിക്കുന്ന വാര്ത്തകളുമാണ് വരുന്നത്. സിനിമാ ഇന്ഡസ്ട്രിയില് ആരുടെ പേരിയും അറിയപ്പെടാന് താല്പര്യമില്ലെന്നും അര്ഥന ബിനു ഇന്സ്റ്റാഗ്രാമിലൂടെ വ്യക്തമാക്കി. പല തലക്കെട്ടുകളും കണ്ട്, വാര്ത്ത നോക്കിയാല് അറിയാം ഇതൊന്നും ഞാന് പറഞ്ഞതല്ലെന്ന്. പലതിലും എന്റെ പേര് പോലും ശരിയായി അല്ല. ചിലതില് പറയുന്നത് എന്റെ അനിയത്തിയുടെ പേര് എല്സ എന്നാണ് എന്ന്. എന്റെ പേര് അര്ഥന ബിനു എന്നാണ്. അതിനര്ഥം എന്റെ പേര് ബിനു എന്നാണെന്നല്ല. അതുപോലെ അനിയത്തിയുടെ പേര് മേഖല് എല്സ എന്നാണ്, അതുകൊണ്ടു എല്സ എന്നാകുന്നില്ല എന്നും അര്ഥന ബിനു പറയുന്നു. വിജയകുമാറിന്റെ പേരില് അറിയപ്പെടാന് താല്പര്യപ്പെടുന്നില്ല എന്ന് മകള് അര്ഥന, ഇതാണ് ഒരു വാര്ത്തയുടെ തലക്കെട്ട്. തലക്കെട്ട് പോട്ടെ അതിന്റെ ഉള്ളില് എഴുതിയിരിക്കുന്നത് ഞാന് വിജയകുമാറിന്റെ മകള് അല്ല എന്നാണ്. ഈ രണ്ടു കാര്യങ്ങളും ഞാന് എവിടെയും പറഞ്ഞിട്ടില്ല. എനിക്ക് ആരുടേയും പേരില് അറിയപ്പെടാന് താല്പര്യമില്ല. ഇക്കാര്യം തുറന്ന് പറഞ്ഞ് നേരത്തെ തന്നെ അഭിമുഖം വാര്ത്താമാധ്യമത്തില് കൊടുത്തിട്ടുണ്ട്. അതില് ആരുടേയും പേര് പറഞ്ഞിട്ടില്ല. ആ കാര്യത്തില് ഞാന് ഇപ്പോഴും ഉറച്ചു നില്ക്കുന്നു. ആരുടേയും സഹായത്തോടെ അല്ല ഞാന് ഇന്ഡസ്ട്രിയില് വന്നത് എന്നും അര്ഥന ബിനു പറയുന്നു.